Toto je moja prvá cesta.
Moja prvá zahraničná cesta prvej dámy.
Veríte tomu?
(Potlesk)
Keďže toto nie je moja prvá návšteva Spojeného kráľovstva,
musím povedať, že som rada, že je to moja prvá oficiálna návšteva.
Výnimočný vzťah medzi Spojenými štátmi a Spojeným kráľovstvom
je založený nielen na vzťahu medzi oboma vládami,
ale tiež na rovnakej reči a spoločných hodnotách.
Dnes si to pripomínam pri pohľade na vás.
Počas mojej návštevy som bola skutočne poctená,
že som mohla stretnúť niekoľko výnimočných žien Británie.
Ženy, ktoré pripravujú pôdu pre všetkých vás.
Som tiež poctená, že stretávam vás,
budúce vedúce osobnosti Veľkej Británie a tohto sveta.
Hoci naše životné cesty vyzerajú veľmi vzdialené,
ja ako prvá dáma Spojených štátov amerických
a vy, ešte v školských laviciach,
chcem však, aby ste vedeli, že máme veľmi veľa spoločného.
Nič v mojom živote nenasvedčovalo tomu,
že budem stáť tu
ako afro-americká prvá dáma
Spojených štátov amerických.
V mojom životnom príbehu nie je nič, čo by ma sem mohlo priviesť.
Nevyrastala som v bohatstve alebo v nadbytku,
či v podobnom sociálnom postavení.
Vyrastala som v South Side v Chicagu.
Je to veľká časť mesta Chicago.
Bola som výsledkom komunity pracujúcej triedy.
Môj otec bol mestský robotník po celý jeho život.
A mama bola matkou v domácnosti.
Zostala doma, aby sa mohla postarať o mňa a môjho staršieho brata.
Ani jeden z nich nenavštevoval univerzitu.
Otcovi diagnostikovali sklerózu multiplex
v najlepších rokoch jeho života.
Hoci bolo pre neho stále ťažšie chodiť
a ráno sa obliecť,
videla som ho bojovať stále viac a viac;
môj otec sa nikdy nesťažoval na svoj boj.
Bol vďačný za to, čo mal.
Vždy len o niečo skôr vstal a pracoval o niečo ťažšie.
Môj brat a ja sme boli vychovávaní so všetkým, čo naozaj potrebujete:
s láskou, silnými hodnotami
a vierou, že s dobrým vzdelaním
a tvrdou prácou
neexistuje nič, čo by sme nemohli robiť.
Ja som príkladom toho, čo všetko je možné,
keď sú dievčatá už od útleho detstva
milované a vychovávané ľuďmi okolo nich.
Vo svojom živote som bola obklopená výnimočnými ženami.
Starými mamami, učiteľkami, tetami, sesternicami, susedkami,
ktoré ma naučili sile a dôstojnosti.
A moja mama, najdôležitejší vzor v mojom živote,
ktorá s nami žije v Bielom dome
a pomáha nám starať sa o naše dve malé dcéry,
Maliu a Sashu.
Je aktívnou súčasťou ich životov, ako aj môjho,
a vštepuje im
tie isté hodnoty, ktoré učila mňa a môjho brata,
ako je súcit, čestnosť,
sebadôvera a húževnatosť.
To všetko obalené bezvýhradnou láskou,
akú vie dať len stará mama.
Mala som šťastie, že som bola vychovávaná a podporovaná aj
silnými mužskými vzormi,
vrátane môjho otca, brata, strýkov a starých otcov.
Muži v mojom živote ma takisto naučili dôležité veci.
Učili ma, ako by mal vyzerať úctivý vzťah
medzi mužmi a ženami.
Učili ma, ako by malo vyzerať silné manželstvo.
To, že je budované na vernosti a oddanosti
a obdive jedinečných darov oboch.
Naučili ma, čo to znamená
byť otcom
a starať sa o rodinu.
Nielen investovať do vlastného domova,
ale aj snažiť sa komunikovať a pomôcť deťom
presadiť sa vo väčšej spoločnosti.
Tieto isté kvailty
som potom hľadala aj v mojom manželovi,
Barackovi Obamovi.
Keď sme sa prvý krát stretli,
jedna z vecí, ktoré si pamätám je, že ma zobral von na rande.
A to rande znamenalo ísť s ním na verejné zasadnutie.
(smiech)
Viem, aké romantické.
(smiech)
Ale keď sme sa zoznámili, Barack bol komunitný organizátor.
Jeho prácou bolo pomáhať ľuďom nájsť si prácu
a snažiť sa priniesť prostriedky do problémového okolia.
Keď hovoril s občanmi v danom spoločenskom centre,
hovoril o dvoch koncepciách.
Hovoril o "svete,aký je" a "svete, aký by mal byť."
Ja som o tom hovorila počas celej kampane.
Čo dosť prízvukoval bolo,
že akceptujeme vzdialenosť medzi týmito dvoma myšlienkami
a niekedy sa uspokojíme so svetom, aký je,
aj keď neodzrkadľuje naše hodnoty a snahy.
Barack však v ten deň pripomenul
nám všetkým v miestnosti, že všetci vieme,
ako by náš svet mal vyzerať.
Vieme, ako vyzerá čestnosť, spravodlivosť a príležitosť.
Všetci to vieme.
Naliehal na ľudí na tom stretnutí
v tej komunite,
aby sa snažili uzavrieť priepasť
medzi týmito dvoma myšlienkami,
aby sa zjednotili a pokúsili spojiť svet, aký je,
so svetom, aký by mal byť.
Dnes nad tým premýšľam, pretože
som presvedčená, že každá jedna z vás v tejto škole
je veľmi dôležitou súčasťou na uzatvorenie tejto priepasti.
Vy ste ženy, ktoré budú budovať svet taký, aký by mal byť.
Vy budete písať ďalšiu kapitolu v histórii.
Nielen pre vás, ale pre vašu generáciu
a generácie, ktoré prídu po vás.
Preto je získanie dobrého vzdelania
tak dôležité.
Preto všetko, cez čo budete musieť prejsť,
vzostupy i pády, učitelia, ktorých máte rady, aj tí, ktorých nie,
preto je to všetko tak dôležité.
Pretože spoločenstvá a krajiny a v podstate celý svet
sú len tak silné, aké silné je zdravie ich žien.
Je dôležité uchovať si to v mysli.
Súčasťou tohto zdravia je vynikajúce vzdelanie.
Rozdiel medzi zápasiacou rodinou a zdravou rodinou
je často v prítomnosti silnej ženy
alebo žien v centre danej rodiny.
Rozdiel medzi upadajúcou a prosperujúcou spoločnosťou
spočíva často v zdravom rešpekte medzi mužmi a ženami,
ktorí oceňujú prínos toho druhého do spoločnosti.
Rozdiel medzi chradnúcim národom
a tým, čo prekvitá,
tkvie v poznaní, že potrebujeme rovnaký prístup k vzdelaniu,
rovnako pre chlapcov a dievčatá.
Táto škola, nesúca názov po prvej doktorke v Spojenom kráľovstve
a okolité budovy pomenované po mexickej umelkyni Fride Kahlovej,
Mary Seacoleovej,
jamajskej sestre známej ako "čierny slávik Florencie"
a anglickej autorke Emily Brönteovej,
vzdávajú česť ženám, ktoré bojovali proti sexizmu, rasizmu a nevedomosti,
a usilovali sa tak svojimi vášňami nakŕmiť svoje duše.
Nepripúšťali nijaké prekážky.
Ako je napísané za mnou: "bez obmedzení".
Nepoznali iný spôsob života,
len ten, nasledovať svoje sny.
Takto tieto ženy
prekonali mnohé prekážky.
Otvorili mnoho nových dverí
pre milióny doktoriek, sestier,
umelkýň a autoriek,
ktoré ich nasledovali.
Získaním dobrého vzdelania
môžete aj vy riadiť svoj osud.
Prosím, pamätajte na to.
Ak chcete vedieť dôvod, prečo tu stojím,
je to kvôli vzdelaniu.
Nikdy som nechodila poza školu. Prepáčte, neviem, či niekto z vás chodí poza školu.
Ja nikdy.
Rada som dostávala jednotky.
Páčilo sa mi byť šikovná.
Rada som chodila na čas. Rada som si dokončila svoju prácu.
Myslela som si, že byť šikovná je úžasnejšie ako čokoľvek na svete.
Aj vy, s týmito istými hodnotami,
môžete riadiť svoj osud.
Aj vy môžete kráčať touto cestou.
Aj vy môžete realizovať svoje sny,
vašou prácou potom bude pozrieť sa späť
a pomôcť niekomu ako vy, urobiť to isté.
História potvrdzuje, že nezáleží na tom,
či pochádzate z chudobnejších
alebo bohatších pomerov.
Váš úspech bude ovplyvnený
vašou statočnosťou,
sebadôverou, vlastnou tvrdou prácou.
To je pravda. To je skutočnosť vo svete, v ktorom žijeme.
Teraz máte kontrolu nad vašim vlastným osudom.
Nebude to jednoduché. To je isté.
Ale máte k tomu všetko, čo potrebujete.
Všetko čo potrebujete, aby ste uspeli,
máte práve tu.
Môj manžel pracuje v tej veľkej kancelárii.
Nazývajú ju Oválna pracovňa.
V Bielom dome je stôl, za ktorým sedí.
Nazýva sa "Resolute desk".
Bol vyrobený z trámov lode britského kráľovského loďstva pomenovanej "Resolute",
ktorá bola darom od kráľovnej Viktórie.
Predstavuje trvalý symbol priateľstva medzi našimi dvoma národmi.
Názov "Resolute"
je pripomienkou sily charakteru, ktorý je nevyhnutný
nielen pre vedenie krajiny,
ale aj pre žitie života s určitým cieľom.
Dúfam, že v uskutočňovaní vašich snov zostanete rozhodné,
pôjdete vpred bez obmedzení
a využijete svoje talenty, pretože ich máte veľa. Videli sme ich.
Sú tam.
Využijete ich na to, aby ste vytvorili taký svet, aký by mal byť.
Pretože my sa na vás spoliehame.
Spoliehame sa na každú jednu z vás,
že sa pokúsite byť tými najlepšími.
Pretože svet je veľký
a je plný výziev.
Potrebujeme silné, inteligentné, sebavedomé ženy,
ktoré vstanú a zoberú opraty do svojich rúk.
Vieme, že na to máte. Milujeme vás. Ďakujem veľmi pekne.
(Potlesk)